《拂霓裳 邀袁箨庵看演珊瑚鞭传奇》
清代·徐石麒

尽商量。人生万事熟黄梁。收拾在，春风锦绣一奚囊。

英雄啼有泪，儿女笑生香。杜韦娘。趁当筵、歌舞拂霓裳。

风流况是，客座上，有周郎。摧拍了，不教弦管误宫商。

调高人语静，烛短酒杯长。谩端相。绣帘开、明月绕歌梁。

作者简介：明末清初江南江都人，字又陵，号坦庵。隐居不应试。王士禛官扬州，招致名士，独不往见。工诗词，精戏曲，善画花卉。曾撰《买花钱》